b'\n_START_ARTICLE_\nRettsmedisinsk institutt\n_START_PARAGRAPH_\nRettsmedisinsk institutt (RMI) var et institutt ved Det medisinske fakultet ved Universitetet i Oslo. Instituttet ble overf\xc3\xb8rt til Nasjonalt folkehelseinstitutt den 1. juni 2011 og innlemmet i Divisjon for rettsmedisinske fag. _NEWLINE_Rettsmedisinske fag er fra 1.1.2017 overf\xc3\xb8rt fra Folkehelseinstituttet til Oslo universitetssykehus._NEWLINE_Oppgavene til RMI var blant annet \xc3\xa5 analysere DNA-pr\xc3\xb8ver for politiet. Instituttet hadde 90 ansatte pr. 2011. Et \xc2\xabskyh\xc3\xb8yt konfliktniv\xc3\xa5 og opphopning av arbeidsoppgaver\xc2\xbb f\xc3\xb8rte til at et interrimstyre ble opprettet i 2010._NEWLINE_Instituttet var ansvarlig for \xc3\xa5 levere sakkyndige analyser, kliniske rettsmedisinske unders\xc3\xb8kelser og likunders\xc3\xb8kelser p\xc3\xa5 oppdrag fra politiet, p\xc3\xa5talemyndigheten, domstolene, NAV, sykehus og private oppdragsgivere. I tillegg m\xc3\xb8tte enkelte av RMIs medarbeidere for domstolene som rettsoppnevnte sakkyndige. RMIs oppdrag knyttet til analyser, rettsmedisinske unders\xc3\xb8kelser og sakkyndige rapporter utgjorde den st\xc3\xb8rste delen av virksomheten. I tillegg var RMI engasjert i undervisning av medisinske studenter og forskning innenfor RMIs fagomr\xc3\xa5der, samt kursvirksomhet og kunnskapsformidling for relevante m\xc3\xa5lgrupper som for eksempel jurister, politi og helsepersonell.\n_START_SECTION_\nAnnet\n_START_PARAGRAPH_\nInstituttet fikk \xc2\xabinternasjonal akkreditering\xc2\xbb v\xc3\xa5ren 2011'